流水落花

《流水落花》係一套以寄養家庭為主題嘅電影，係香港「首部劇情電影計劃」第六屆專業組嘅得獎作品，獲得香港電影發展局電影發展基金同創意香港資助。電影由賈勝楓執導，羅金翡編劇，鄭秀文、陸駿光、談善言主演，喺2022年11月13號第19屆香港亞洲電影節首度公映，係電影節閉幕電影之一。會喺2023年3月2號正式上映。

劇情簡介
陳天美同何彬透過莫姑娘申請成為寄養家庭，佢哋兩公婆好用心照顧嚟自遇到各種家庭問題嘅細路，有因為媽媽毒癮而缺乏照顧嘅、有父母離異而當成人球嘅、有患有兔唇被嫌棄嘅、有苦苦等待一個家嘅、有對成年人失去信任嘅姊弟、有就快將升上大學嘅。

天美喺細路身上睇到父母、同學、社會造成嘅傷痕，佢用盡方法令各人重拾希望，成為大家依靠、好好相處嘅家人。其他人都讚天美偉大，但佢知道，係呢班細路拯救咗佢。因為一直無法磨滅喪子傷痛嘅天美，直到遇上寄養細路之後，佢早已掏空咗嘅心先至有所寄託，重拾做媽媽嘅感覺；本來有缺陷嘅家庭，亦暫時得到填補。父母養育細路，其實好多時候，係細路拯救咗父母。十三年間，天美醉心於照顧細路，永遠都一意孤行。何彬有外遇，終於令佢聽見埋藏喺對方內心嘅說話，當時天美先至意識到自己忽略對方嘅感受，忽略咗細路真正需要。往後嘅日子，就算何彬努力補救，天美仍然遲遲未能確定自己心意。最終靠住寄養細路有意無意嘅啟發，先至幫助佢哋挽回呢段關係。

演員表

電影歌曲

港產片
2023年電影